
Temeljem upita zaprimljenog u postupku jednostavne nabave usluga promidžbe i vidljivosti u sklopu projekta „Biciklističke staze Grada Osijeka 2021.-2027.“, objavljenog 2.05.2025. na mrežnim stranicama naručitelja, Grad Osijek objavljuje pojašnjenja slijedećih stavki;

Točka 3.1. Oglašavanje u medijima - PR članci u tiskanim i internetskim izdanjima nacionalnih i lokalnih dnevnih listova. Molimo Naručitelja da definira točan broj PR članaka koji će se plasirati u tiskanim i zadnjima i točan broj članaka koji će se plasirati na web portale te da definira o kojim se nacionalnim i lokalnim dnevnim listovima i portalima radi s obzirom da navedeno uvelike utječe na definiranje cijene ponude. Molimo definirati da li web članak treba biti na naslovnici ili unutar neke rubrike. Ako članak treba biti na naslovnici koliko dugo treba biti na naslovnici?
PR članci u tiskanim i internetskim izdanjima nacionalnih i lokalnih dnevnih listova u okviru koje će Naručitelj i ostali dionici upoznati svoje korisnike, opću javnost i medije s aktivnostima projekta, a radi jačanja vidljivosti projekta, minimalno 2 (dva) članka na nekom od web portala  i 2 (dva) članka u tiskanim dnevnim listovima s dnevnom nakladom od minimalno 7.000 primjeraka, u formatu informativnog članka, minimalno jedna četvrtina stranice. Članak ne mora biti na naslovnici.
Točka 3.2. Oglašavanje na društvenim mrežama – Facebook i Instagram koristeći vizualni identitet projekta. Molimo definirati koje je razdoblje oglašavanja, koja je frekvencija postova ( je li to recimo jedan post tjedno ili više?).  Hoće li se objave promovirati, ako da koji budžet je planiran i snosi li troškove Ponuditelj ili Naručitelj?
Razdoblje oglašavanja na društvenim mrežama traje dok traje provedba projekta – do 3.2.2026. Jedan post tjedno je prihvatljiv. Objave nije potrebno promovirati.
Točka 3.3. Organizacija javnih događanja - početna i završna konferencija projekta. Molimo definirati što sve treba uključivati catering za 20 osoba? Je li to finger food i što on treba uključivati? Koje piće treba služiti? Hoće li se služiti kava? Osigurava li prostor Naručitelj? Treba li angažirati i fotografa?
Konferencije će se održati na lokaciji jednom od gradilišta na početku provedbe projekta (odmah po ugovaranju usluga promidžbe i vidljivosti) te na jednom od gradilišta na kraju provedbe projekta. Catering se sastoji od finger food-a i standardnih bezalkoholnih pića – vode i sokova. Kava nije obavezna. Fotograf nije obavezan.
Točka 2.10. Izrada digitalne karte biciklističkih staza u gradu Osijeku s QR kodom. Molimo detaljnije specificirati ovu stavku.
Potrebno je izraditi digitalnu kartu uz pomoć nekog od alata za izradu digitalne karte (QGIS, Google My Maps, Mapbox / Leaflet ili sl.), postaviti kartu na web mjesto dostupno skeniranjem QR koda. QR kod će biti dostupan na raznim javnim mjestima u gradu Osijeku. Potrebno osigurati da je karta mobilno prilagođena, jednostavna za korištenje te da sadrži legendu i osnovne informacije. Poželjno uključiti funkcionalnosti poput navigacije, trenutne lokacije korisnika (ako se koristi web-karta s Mapboxom/Leafletom) te informacije o sigurnosti, parking za bicikle, lokacije stanica električnih bicikala. QR kod mora trajati minimalno 6 godina.
2.1. Trajna ploča i 2.2. Privremena informacijska ploča
Jesu li samostojeće noseće čelične konstrukcije dio predmeta nabave ili ponuditelj treba postaviti trajne ploče na već postojeće konstrukcije?
Samostojeće noseće čelične konstrukcije dio su predmeta nabave, odnosno treba ih osigurati Ponuditelj.

